|  |  |  |
| --- | --- | --- |
|  | | |
| Rakvere Haigla AS  haigla@rh.ee |  |  |
| 10.12.2024 nr 12.1-7/24/9823-5 |
|  |  |  |
| Teade riikliku järelevalvemenetluse lõpetamise kohta  Terviseamet (edaspidi amet) alustas 01.10.2024 Rakvere Haigla AS (registrikood 10856624, edaspidi ettevõte) suhtes riikliku järelevalvemenetluse nr 12.1-7/24/9823. Amet kontrollis 22.10.2024 menetlustoimingu raames immuniseerimise korraldamise nõuete täitmist aadressil Vabaduse tn 1, Rakvere linn, Lääne-Viru maakond. Menetlustoimingu kohta koostati riikliku järelevalve menetlustoimingu protokoll nr 12.1-7/24/9823-2 koos lisaga „Immuniseerimise korraldamise nõuded“.  Menetlustoimingu käigus tuvastati, et ettevõtte tegevuskohas 2023/2024 õppeaasta peetavas immuniseerimisraamatus puudusid andmed õpilaste isikukoodide ning arvestusdokumendid summaarse kasutamise ja kasutamata jäänud immuunpreparaatide kohta. Lisaks tuvastas amet, et Terviseameti registris tegevusloa nr L03999 tegevuskoha Vabaduse tn 1, Rakvere linn, Lääne-Viru maakond all on lisaks veel 63 õde ning tegevusloa alt oli eemaldamata tegevuskoht aadressil Pikk tn 18, Rakvere linn, kus iseseisvat õendusabiteenust ei osutata.  Ettevõte saatis ametile 26.11.2024 e-posti teel vastuskirja, milles muuhulgas edastati selgitused immuniseerimisraamatu täitmise ja vaktsiinide arvestuse kohta. Ettevõte lisas, et tegevuskoht Pikk 18, Rakvere on tegevusloalt nr L0399 eemaldatud.  Amet selgitab, et tegevusloa L03999 all peavad olema need tervishoiutöötajad, kes osutavad koolitervishoiuteenust (antud juhul õed) selle tegevusloa raames ja koolitervishoiuteenuse tegevusloa alla ei lisata kureerivat pediaatrit.  **Arvestades ettevõtte selgitusi ning ettevõtte poolt rakendatud meetmeid lõpetab amet ettevõtte suhtes alustatud riikliku järelevalvemenetluse nr 12.1-7/24/9823.**  Lugupidamisega | | |
| (allkirjastatud digitaalselt)  Jekaterina Lis  inspektor (tervishoid)  Ida regionaalosakond |  |  |